
CONSILIUL LOCAL

R32006-006515/05.12.2006
REFERAT

pentru avizarea  Planului Urbanistic de Detaliu: „Extindere hala existenta cu un atelier de productie si un corp administrativ” Calea Stan Vidrighin nr.13A, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere documentaţia înregistrată cu nr.U32006-006515 din 30.11.2006, prin  care se solicită avizarea din punct de vedere urbanistic a Planului Urbanistic de Detaliu „Extindere hala existenta cu un atelier de productie si un corp administrativ” Calea Stan Vidrighin nr.13A, Timişoara. 

Având în vedere cerinţele Certificatului de Urbanism nr. 3144 din 05.06.2006,

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu  „Extindere hala existenta cu un atelier de productie si un corp administrativ” Calea Stan Vidrighin nr.13A, Timişoara.
Documentaţia este iniţiată de beneficiarii S.C. „ELBROMPLAST” S.R.L., elaborată de S.C. „POLIFORM” S.R.L., Timişoara, proiect nr. 04/2006.
Terenul studiat este amplasat în partea de sud - est a municipiului Timişoara si este învecinat cu S.C. “OPTICA ROMANA” S.A., fiind accesibil de pe Calea Stan Vidrighin.

În partea de sud, terenul se învecineaza cu S.C. “OPTICA ROMANA” S.A.,  la nord terenul se învecinează cu alte parcele, in partea de vest cu S.C.” SIEMENS VDO Greenfield S.A. iar la est cu parcela cu nr.TOP 8450/2, 8451-8460, 8461/2, 8479/3/1/1/1/2/1/2, 8450/2, 8451-8460, 8461/2, 8479/3/1/1/1/2/2/1.

Din punct de vedere al zonificării funcţionale, conform P.U.G. Timişoara aprobat prin H.C.L. nr. 157/2002, terenul ce face obiectul prezentei documentaţii, este inclus în zona unitatilor industriale, de depozitare si servicii, UTR 72. Amplasamentul studiat se încadrează în subzona unităţilor industriale şi de depozitare şi se invecinează, pe latura de vest , cu clădirea nou construită a S.C. “SIEMENS VDO Greenfield” S.A.

Terenul studiat în cadrul Planului Urbanistic de Detaliu „Extindere hala existenta cu un atelier de productie si un corp administrativ ”  este înscris în CF nr. 113154-Timisoara, nr. Top. 8450/2, 8451-8460, 8461/2, 8479/3/1/1/1/2/1/1, 8450/2, 8451-8460, 8461/2, 8479/3/1/1/1/2/2/2/1, în suprafaţă de 56.602 mp, proprietatea lui                            S.C. ”ELBROMPLAST” S.A., conform extrasului CF anexat la documentaţie.
Prin documentaţia prezentată se propune analizarea, evaluarea şi sistematizarea intervenţiilor propuse pe  terenul deţinut de beneficiar. 

Amplasamentul studiat este parţial ocupat construcţii existente: hala de productie si depozitare, corp administrativ in regim de inaltime P+1 iar terenul are categoria de folosinţă curti constructii in intravilan.

Documentaţia propune extinderea halei existente cu faza 2, respectiv extinderea corpurilor de productie, a celor de depozitare si a corpului administrativ; construcţiile vor avea regimul de înălţime parter, max. P+1E pentru corpul administrativ.

Documentaţia estimează propunerile de extindere până în faza finală.

Accesul la obiectiv se realizeaza din Calea Stan Vidrighin, prin intermediul unui drum din beton. In etapa actuala se va realiza o platforma de parcare pe terenul beneficiarului amplasata la sud de unitatea productiva. Se completeaza reteaua de strazi din zona prin amenajarea DE 1549/4/4 la un prospect stradal de 12m (pe latura de sud) si amenajarea DE 1549/5 la un prospect stradal de 12m ( pe latura de nord). Accesul in parcarea prevazuta se va face in zona de intrare in incinta obiectiv.

Documentaţia propune procentul de ocupare al terenului de maxim 55%, cu asigurarea procentului de spaţii verzi de 20%. De asemenea, documentaţia precizează limitele de implantare a viitoarelor construcţii.
La realizarea costrucţiilor se vor respecta condiţiile toate conditiile impuse de detinatorii de retele si utilitati.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu „Extindere hala existenta cu un atelier de productie si un corp administrativ” Calea Stan Vidrighin nr.13A, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 
Documentaţia Planului Urbanistic de Detaliu„Extindere hala existentă cu un atelier de producţie şi un corp administrativ” Calea Stan Vidrighin nr.13A, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă. 

